作者:李華
標題:仙遊寺
內容:舍事入樵徑，雲木深谷口。萬壑移晦明，千峰轉前後。嶷然龍潭上，石勢若奔走。開拆秋天光，崩騰夏雷吼。靈溪自茲去，紆直互紛糾。聽聲靜複喧，望色無更有。冥冥翠微下，高殿映杉柳。滴滴洞穴中，懸泉響相扣。昔時秦王女，羽化年代久。日暮松風來，簫聲生左右。早窺神仙籙，願結芝朮友。安得羨門方，青囊系吾肘。